**Blackfield** je projekt na ktorom pôvodne začali spolupracovať anglický hudobník a zakladateľ Porcupine Tree, Steven Wilson spolu s izraelským rockovým spevákom Avivom Geffenom. Spolu majú v tomto projekte zrealizované tri albumy: *Blackfield* a *Blackfield II* ako rovnocenní spoluhráči, tretí album s názvom *Welcome to my DNA* je z väčšej miery Geffenov projekt. Štvrtý album, ktorý vyšiel 26. augusta 2013 bol už viac menej v Geffenovej réžii. Po krátkom spoločnom koncertnom turné vo februári 2014 Wilson ohlásil odchod zo zoskupenia Blackfield.

História skupiny
----------------

### Začiatky

Geffen, ktorý pôsobil na izraelskej hudobnej scéne od roku 1990, bol fanúšikom Porcupine Tree. Navštívil koncert kapely v roku 2000, ktorý sa konal v Izraeli. Kontaktoval Wilsona a navrhol mu spoluprácu na nahrávaní. Naspieval vokály v skladbách „The Sound of Muzak" a „Prodigal", ktoré Porcupine Tree nahrali na album *In Absentia*. 

Geffen chcel rozšíriť svoju fanúšikovskú základňu mimo Izraelu, spojil sa s Wilsonom a spustili spolu spoločný projekt, ktorý nazvali Blackfield. Pôvodne mali naplánované nahratie EP, ktoré by vydali v roku 2001. V roku 2004 vydali kompletný štúdiový album, ktorý nazvali podľa spoločného rozbehnutého projektu.
 Wilson na tomto albume naspieval dve skladby a nahral gitaru, alebo klavír ku všetkým piesňam s výnimkou „Scars", ktorej inštrumentálnu zložku nahrala Geffenova kapela The Mistakes.

Mimo Izrael bol projekt Blackfield sústavne prirovnávaný k Porcupine Tree. Ako odpoveď na tento názor Wilson poznamenal: „...verím v to, že diela Porcupine Tree nie sú založené na umení trojminútových popových piesní. Blackfield je zameraný na umení tradičných piesní v štruktúre verzia- refrén- verzia- refrén. Porcupine Tree nikdy neboli o tom, napriek tomu, že sme sa chceli približovať k umeniu pop music. Porcupine Tree je viac založený na horizontálnej dlhej línii, ktorá sa tiahne celým albumom. Preferuje to oproti viacerým malým kúskom hudobných nápadov... Aviv nie je veľkým fanúšikom ťažkej hudby a nie je veľkým fanúšikom dlhých kompozícií. Preto našou spoločnou snahou je tvoriť niečo krátke a melancholické.
"

Začiatkom roka 2004 kapela debutovala na televíznom koncertnom vystúpení. V zostave Blackfield vystúpil hráč na bicie nástroje Chris Maitland známy v rokoch 1993-2002 z projektu Porcupine Tree, ktorého na nasledujúcom jesennom európskom turné nahradil Tomer Zidkyahu.

V Európe debutový album *Blackfield* vyšiel v roku 2004, Spojených štátoch v roku 2005.

### *Blackfield II*

Pokiaľ prvý album zoskupenia bol vyrábaný počas dlhšej doby, druhý projekt, ktorý vyšiel pod názvom *Blackfield II* vznikol vo veľmi krátkom čase. Wilson a Geffen pracovali na albume koncom roku 2005. Začiatkom roka 2006 odcestoval Wilson na pol roka do Izraela aby mohol pracovať na výrobe nahrávok.Wilson naspieval všetky piesne s výnimkou „Miss U" na ktorú nahral všetky vokály Geffen. Album vyšiel vo februári roku 2007 v Európe a v marci toho istého roku v Spojených štátoch. V tom istom roku opustil kapelu hráč na klávesové nástroje Daniel Salomon aby mohol pokračovať v úspešnej sólovej kariére. Salomona nahradil Eran Mitelman, bývalý člen populárnej izraelskej hard rockovej formácie HaYehudim. Počas podporného koncertného turné k druhému albumu Blackfield v marci 2007 vznikla koncertná nahrávka CD/DVD s názvom *Blackfield - Live in New York City*.

### *Welcome to my DNA*

V januári roku 2009 Geffen prezentoval svoj prvý projekt, ktorý nahral v anglickom jazyku. Vybral spolu s koncertnou formáciou Blackfield sa na krátke turné po Európe. Wilsona na ňom označil ako špeciálneho hosťa. Polovica vystúpenia pozostávala z jeho anglicky naspievaného albumu *Aviv Geffen* a zvyšok patril projektu Blackfield. Wilson vystúpil v troch skladbách.

V apríli 2010 šli Geffen a Wilson do štúdia pripravovať materiál na tretí album Blackfield. Okrem skladby „Waving" bol autorom celej budúcej nahrávky Geffen. Wilson v tom čase pracovla na svojom sólovom projekte *Grace for Drowning*. Z jedenástich skladieb album sa tentoraz Wilson naplno podieľal iba na piatich. Tretí album Blackfield pod názvom *Welcome to my DNA* vyšiel 28. marca 2011. Bol podporený európskym a severoamerickým koncertným turné, po ktorm bol koncert aj v Izraeli. Niekoľko vystúpení muselo byť v máji roku 2011 pre úmrtie Wilsonovho otca zrušených.

#### *Blackfield IV* (2012-súčasnosť)

Po skončení turné *Welcome to my DNA* sa Wilson vyjadril, že projekt Blackfield už nie je ho prioritou a že sa chce viac venovať svojej sólovej produkcii. V januári roku 2012 Geffen oznámil svoje plány vydať máji toho istého roku štvrtý album Blackfield. Wilson na to reagoval vyjadrením, že jeho podiel na projekte bude omnoho menší a že už sa stal iba spolupracovníkom, nie členom a jeho spolupráca sa obmedzí na mixáž, možno v menšej miere na spev.

V dňoch 29. - 30. januára boli Geffen a Wilson v štúdiu, kde pracovali na nahrávaní gitár a spevu pre pripravovaný štvrtý album. Wilson poznamenal, že naspieval iba jednu skladbu, no nahral viacero gitarových partov a aranžoval vokály v ďalších nahrávkach albumu. Hovorí, že aj napriek jeho slabšej účasti pôvodný koncept, štýl a štandard Blackfield sa na tomto novom projekte udržal. Jeden zo zúčastnených hosťujúcich vokalistov prezradil, že nahrávania vokálov sa zúčastnil aj Vincent Cavanagh z kapely Anathema. 14. júna 2012 sa mixovanie albumu spolu s Wilsonom ukončilo. V septembri toho istého roku sa Wilson vyjadril, že sa štvrtého projektu zúčastnil skôr ako štúdiový hráč a pre veľkú vyťaženosť sa neplánuje podieľať na podpornom koncertnom turné.

Dňa 9. júna 2013 bolo oznámené, že štvrtý album Blackfield pod názvom *Blackfield IV* bude vydaný 26. augusta 2013. Vo februári roku 2014 začalo podporné koncertné turné albumu. Wilson sa zúčastnil všetkých koncertov, s tým že 29. januára oznámil že po skončení európskej časti turné odchádza od Blackfield a začne sa venovať svojim sólovým projektom.

Diskografia
-----------

### Štúdiové albumy

* 2004 - *Blackfield*
* 2007 - *Blackfield II*
* 2011 - *Welcome to My DNA*
* 2013 - *Blackfield IV*
* 2017 - *Blackfield V*
* 2020 - *For the Music*

### DVD

* 2007 - *Live in New York City*

### Single

* 2003 - „Hello"
* 2003 - „Pain"
* 2004 - „Blackfield"
* 2004 - „Cloudy Now"
* 2007 - „Once"
* 2007 - „Miss U"
* 2007 - „My Gift of Silence"
* 2011 - „Waving"

Členovia skupiny
----------------

Súčasní členovia
* Aviv Geffen – spev, gitary, klávesové nástroje (2001–súčasnosť)
* Seffy Efrati – basová gitara (2004–súčasnosť)
* Tomer Z – bicie, perkusie (2004–súčasnosť)
* Eran Mitelman – klavír, klávesové nástroje (2007–súčasnosť)

Bývalí členovia
* Steven Wilson – spev, gitary, klávesy (2001–2014)
* Chris Maitland – bicie, perkusie (2001–2004)
* Daniel Salomon – klavír, klávesové nástroje (2004–2007)

Referencie
----------

1. ↑  . Dostupné online.
2. ↑   *Blackfield reviews, music, news* [online]. sputnikmusic, 2013-08-26, [cit. 2014-01-14]. Dostupné online.
3. 1 2   *CD Blackfield - IV, BACKGROUND MAGAZINE Review* [online]. Backgroundmagazine.nl, [cit. 2014-01-14]. Dostupné online.
4. ↑  Adam Greenberg. *Blackfield II - Blackfield | Songs, Reviews, Credits, Awards* [online]. AllMusic, [cit. 2014-01-14]. Dostupné online.
5. 1 2  WILSON, Steven. *Blackfield European tour remainder* [online]. StevenWilsonHQ, [cit. 2014-01-29]. Dostupné online.
6. ↑   *Blackfield Biography* [online]. Starpulse.com, [cit. 2014-01-14]. Dostupné online.
7. ↑  MIKESELL, Michael. *Blackfield: self-titled* [online]. PopMatters, [cit. 2014-01-14]. Dostupné online.
8. ↑  Alex McCann. *Porcupine Tree - Interview @ Designer Magazine* [online]. Designermagazine.tripod.com, [cit. 2014-01-14]. Dostupné online.
9. 1 2   *Blackfield Biography* [online]. Poprockbands.com, [cit. 2014-01-14]. Dostupné online.
10. ↑   *Cd & Dvd Reviews* [online]. DPRP, 2007-03-09, [cit. 2014-01-14]. Dostupné online.
11. ↑  CONATON, Chris. *Blackfield: Live in New York City* [online]. PopMatters, [cit. 2014-01-14]. Dostupné online.
12. ↑   *Israeli rocker Aviv Geffen conquers Berlin - Haaretz Diary Newspaper* [online]. *Haaretz*, 2010-04-26, [cit. 2010-05-18]. Dostupné online.
13. ↑   *Review: "Blackfield: Welcome To My DNA" – Sea of Tranquility – The Web Destination for Progressive Music!* [online]. Sea of Tranquility, 29 April 2011, [cit. 2011-11-10]. Dostupné online.
14. 1 2 3   *Steven Wilson - Art as a mirror* [online]. Innerviews, [cit. 2014-01-14]. Dostupné online.
15. ↑   *Steven Wilson* [online]. Burningshed.com, [cit. 2014-01-14]. Dostupné online.
16. ↑   *Twitter* [online]. Twitter, [cit. 2014-01-14]. Dostupné online.
17. ↑   *Porcupine Tree Frontman Steven Wilson Cancels Several Blackfield Shows Due To Family Death* [online]. SMNnews.com, 2011-05-24, [cit. 2014-01-14]. Dostupné online.
18. ↑   *Blackfield.org* [online]. Blackfield.org, [cit. 2014-01-14]. Dostupné online.
19. ↑   *Steven Wilson, The Progressive Music Legend, Talks To Stereoboard About His Solo Work (Interview P2)* [online]. Stereoboard, 2011-12-09, [cit. 2014-01-14]. Dostupné online.
20. 1 2   *– Porcupine Tree/Steven Wilson Resource » New Blackfield album to be released in May 2012!* [online]. Starsdie.com, 2012-01-03, [cit. 2014-01-14]. Dostupné online.
21. ↑  . Dostupné online.
22. ↑   *Steven Wilson opts out for new Blackfield album | DPRP News Blog* [online]. Dprp.net, 2012-01-03, [cit. 2014-01-14]. Dostupné online.
23. ↑   *– Porcupine Tree/Steven Wilson Resource » Steven Wilson & Aviv Geffen will be in the studio for Blackfield IV tomorrow!* [online]. Starsdie.com, 2012-01-28, [cit. 2014-01-14]. Dostupné online.
24. ↑   *Twitter* [online]. Twitter, [cit. 2014-01-15]. Dostupné online.
25. ↑   *– Porcupine Tree/Steven Wilson Resource » Steven Wilson & Aviv Geffen working with Anathema’s Vincent Cavanagh on Blackfield IV!* [online]. Starsdie.com, 2012-01-31, [cit. 2014-01-15]. Dostupné online.
26. ↑   *Twitter / blackfieldband: To all our Blackfield fans just* [online]. Twitter.com, [cit. 2014-01-15]. Dostupné online.
27. ↑   *Steven Wilson: The Definitive Interview* [online]. Discordmagazine.com, [cit. 2014-01-15]. Dostupné online.
28. ↑   *Kscope* [online]. Burningshed.com, [cit. 2014-01-15]. Dostupné online.
29. ↑   *First show of Blackfield’s 2014 tour announced | Blackfield - Official Website* [online]. Blackfieldmusic.com, 2013-11-21, [cit. 2014-01-15]. Dostupné online.
30. ↑   *Blackfield - Uploads vanaf je telefoon* [online]. Facebook, [cit. 2014-01-15]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Blackfield**

Zdroj
-----

*Tento článok je čiastočný alebo úplný preklad článku Blackfield na anglickej Wikipédii.*

| * z
* d
* u
Blackfield |
| --- |
| 
* **Aviv Geffen**
* **Seffy Efrati**
* **Tomer Z**
* **Eran Mitelman**

* Steven Wilson
* Chris Maitland
* Daniel Salomon

 |
| Štúdiové albumy | 
* *Blackfield* (2004)
* *Blackfield II* (2007)
* *Welcome to My DNA* (2011)
* *Blackfield IV* (2013)

 |
| Živé albumy | 
* *Live in New York City* (2007)

 |
| Videá | 
* *Live in New York City* (2007)

 |
| Single | 
* „Hello"
* „Pain"
* „Blackfield"
* „Cloudy Now"
* „Once"
* „Miss U"
* „My Gift of Silence"
* „Waving"

 |
| Príbuzné témy | 
* Porcupine Tree

 |